**ZDRAVLJICA**

**( 1844 )**

Prešeren je Zdravljico napisal leta 1844, v zadnjem obdobju svojega pesniškega ustvarjanja. Pesem združuje narodnoosvobodilno in internacionalistično misel, zaradi katere je bila cenzurirana ( 3. in 4. kitica ) in prepovedana za objavo v zbirki Poezije, ki je izšla leta 1847. Objavljena je bila po odpravi cenzure, leta 1848.

Zdravljica spada po obliki med prigodniške pesmi-napitnice vinskemu omizju. V pesmi je pesnik prenesel ideje francoske revolucije na slovenska tla.

**Vsebina:**

Pesnik najprej nagovarja prijatelje in slavi vinsko trto ter vino. Nato pozdravi slovenski deželi in slovenskemu narodu. V 3. kitici poziva k osvoboditvi izpod spon, v 4. pa k spravi, enakosti in sreči. Sledi nagovor Slovenkam in Slovencem, pesnik poudari njihovo lepoto, žlahtnost, neustrašnost ter srčnost. V 7. kitici nazdravlja narodom, svobodi in prijateljstvu med narodi. V zadnji kitici se obrne k sebi oz. k vsakemu posamezniku, ki je dober. Prešeren se zaveda, da je temelj novega sveta posameznik-človek, ki v srcu dobro misli. Posebno pozornost pesnik posveča medosebnim odnosom, ki morajo temeljiti na dobri volji, prijateljstvu in veselju do življenja.

**Zgradba:**

Pesem ima 8 kitic, katerih verzi so različno dolgi in razporejeni v obliki čaše, zato je Zdravljica tudi **likovna pesem**.

**Zdravljica:**

Zdravljica ali napitnica je prigodniška pesem, navadno namenjena pivskemu omizju. Razširjene so bile ob koncu 18. stoletja, v času razsvetljenstva in predromantike.